Edmond Cigrang

Den Edmond Cigrang, gebuer de 7. Juli 1922 zu Dikrech, a gestuerwen den 29. September 1989 zu Aix-en-ProvenceLuxemburger Lexikon, Lëtzebuerg: Éditions Guy Binsfeld, 2006, war e lëtzebuergesche Komponist a Musekspedagog.

Hien ass an d'Normalschoul fir Léierpersonal gaangen a wärend dem Zweete Weltkrich ugefaangen, als Schoulmeeschter ze schaffen. Nom Krich huet hien zu Zürich, Köln a Paräis Musek studéiert.

Op hie geet eng Reform vum Museksunterecht an de Primärschoulen zeréck. Hien huet vun 1953 um Institut pédagogique (ISERP) Musekspedagogen enseignéiert, a war Professer um Conservatoire vun der Stad Lëtzebuerg fir Musekanalys a -geschicht.

Den Edmond Cigrand huet virun allem Kammermusek komponéiert. Vun him sinn och eng Rëtsch Lied-Kompositiounen, dorënner Sieben japanischen Lieder oder där op Gedichter vum Paul Henkes, Anise Koltz a Christian Morgenstern.

An den 1960er Joren huet hien och Musek fir méi grouss Orchester komponéiert, an och fir en Dokumentarfilm iwwer de Joseph Kutter.
 Kuckt och 
 Lëscht vu lëtzebuergesche Museker

Kategorie:Lëtzebuergesch Komponisten
Kategorie:Lëtzebuergesch Musekspedagogen
Kategorie:Lëtzebuergesch Schoulmeeschteren
Kategorie:Gebuer 1922
Kategorie:Gestuerwen 1989